*****

ΚΑΝΟΝΙΣΜΟΣ (ΕΟΚ) αριθ. 3489/81 ΤΗΣ ΕΠΙΤΡΟΠΗΣ

της 7ης Δεκεμβρίου 1981

περί καθορισμού ορισμένων συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών για την περίοδο εμπορίας 1981/82

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 16 παράγραφος 6,

τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί θεσπίσεως γενικών κανόνων για τη χορήγηση προσαρμοσμένων επιστροφών για τα σιτηρά που εξάγονται υπό μορφή ορισμένων οινοπνευματωδών ποτών καθώς και των κριτηρίων καθορισμού του ύψους αυτών, και περί τροποποιήσεως του κανονισμού (ΕΟΚ) αριθ. 3035/80 όσον αφορά ορισμένα προϊόντα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,

Εκτιμώντας:

ότι το άρθρο 3 παράγραφος 1 του κανονισμού (ΕΟΚ) αριθ. 1188/81 προβλέπει ότι οι ποσότητες σιτηρών στις οποίες εφαρμόζεται η επιστροφή, είναι οι ποσότητες σιτηρών που τίθενται υπό έλεγχο και οι οποίες πολλαπλασιάζονται επί συντελεστή που καθορίζεται κατ' ετος για κάθε ενδιαφερόμενο Κράτος μέλος· ότι ο συντελεστής αυτός εκφράζει τη σχέση που υπάρχει για τα εν λόγω οινοπνευματώδη ποτά, ανάμεσα στις εξαγόμενες συνολικές ποσότητες και τις συνολικές ποσότητες του εν λόγω οινοπνευματώδους ποτού, που έχουν τεθεί σε εμπορία· ότι πρέπει, κατόπιν των πληροφοριών που παρέχονται από τα Κράτη μέλη και σχετικά με την περίοδο από 1ης Ιανουαρίου μέχρι 31ης Δεκεμβρίου 1980, να καθορισθούν οι συντελεστές για την περίοδο από 1ης Αυγούστου 1981 μέχρι 31ης Ιουλίου 1982· ότι το άρθρο 3 παράγραφος 3 του κανονισμού (ΕΟΚ) αριθ. 1188/81 προβλέπει ότι ο συντελεστής δύναται να διαφοροποιηθεί σε σχέση με τα χρησιμοποιηθέντα σιτηρά· ότι από τον κανονισμό (ΕΟΚ) αριθ. 3236/81 της Επιτροπής (4) καθορίζεται για την περίοδο από 1ης Αυγούστου 1981 μέχρι 31ης Ιουλίου 1982, συντελεστής για την κριθή που έχει μεταποιηθεί σε βύνη και χρησιμοποιείται στο Ηνωμένο Βασίλειο για την παρασκευή «malt whisky»·

ότι μετά τα συμπληρωματικά στοιχεία που παρασχέθηκαν πρόσφατα στην Επιτροπή από τις ιρλανδικές αρχές είναι δυνατόν να καθορισθούν για την περίοδο αυτή μόνο οι συντελεστές που εφαρμόζονται στην Ιρλανδία·

ότι το άρθρο 3 παράγραφος 2 δεύτερη περίπτωση του κανονισμού (ΕΟΚ) αριθ. 1188/81 προβλέπει ότι ο συντελεστής προσαρμόζεται αν η προβλεπόμενη εξέλιξη των εξαγωγών των σχετικών οινοπνευματωδών ποτών, ενός από τα ενδιαφερόμενα Κράτη μέλη, παρουσιάζει τάση προς αισθητή μεταβολή· ότι μία τέτοια εκτίμηση δύναται να γίνει αφού ληφθεί υπόψη περίοδος αναφοράς επαρκώς μακρά, προκειμένου να εξαλειφθούν ασήμαντες βραχείες διακυμάνσεις· ότι μία περίοδος έξι ετών προ του εν λόγω έτους φαίνεται να πληροί την προϋπόθεση αυτή· ότι, επί πλέον, μία ετήσια διαφορά μικρότερη του 1 % μεταξύ των αντιστοίχων εξελίξεων των εξαγωγών και των συνολικών εμπορευσίμων ποσοτήτων δεν παρουσιάζει τάση προς αισθητή μεταβολή·

ότι ενδείκνυται να προσαρμοστούν κατά τέτοιο τρόπο οι συντελεστές, ώστε να λαμβάνεται υπόψη η τάση προς αύξηση των εξαγωγών από την Ιρλανδία·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Αυγούστου 1981 μέχρι 31ης Ιουλίου 1982 οι συντελεστές που αναφέρονται στο άρθρο 8 του κανονισμού (ΕΟΚ) αριθ. 1188/81, και εφαρμόζονται στα σιτηρά που χρησιμοποιούν στην Ιρλανδία για την παρασκευή του «Irish whiskey», καθορίζονται σύμφωνα με το παράρτημα.

Άρθρο 2

Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 7 Δεκεμβρίου 1981.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 198 της 20. 7. 1981, σ. 2.

(3) ΕΕ αριθ. L 121 της 5. 5. 1981, σ. 3.

(4) ΕΕ αριθ. L 325 της 13. 11. 1981, σ. 24.

ΠΑΡΑΡΤΗΜΑ

Συντελεστής εφαρμοζόμενος στην Ιρλανδία

1.2,4 // // // // Συντελεστής εφαρμοζόμενος

1.2.3.4 // // // // // Περίοδος εφαρμογής

// στην κριθή που

χρησιμοποιείται στην

παρασκευή «Irish whiskey»,

κατηγορία Β (1)

// στήν κριθή που έχει

μεταποιηθεί σε βύνη και

χρησιμοποιείται στην

παρασκευή «Irish whiskey»,

κατηγορία Α

// στά σιτηρά που

χρησιμοποιούνται στην

παρασκευή «Irish whiskey»,

κατηγορία Α

// // 1 // 2 // 3 // // // // // 1. 8. 1981 - 31. 7. 1982 // 0,325 // 0,368 // μ.κ. // // // //

(1) Συμπεριλαμβανομένης της κριθής που έχει μεταποιηθεί σε βύνη.

μ.κ. = μη καθοριζόμενα· εφαρμοζόμενος συντελεστής = 0.